રાજ્‍ય સરકાર ધ્‍વારા પ્રજાને લગતા અનેકવિધ પ્રશ્નો સરકારશ્રીની વિકાસશીલ તથા લોકોપયોગી યોજનાઓ પ્રવૃત્તિઓ તથા પ્રજાની વ્‍યક્‍તિલક્ષી રજૂઆતોના ઉકેલની ઝડપ વધે અને ચોક્કસ સમયમર્યાદામાં તથા પારદર્શી રીતે નિકાલ થાય તે હેતુસર ગ્રામ્‍યકક્ષાએ ‘‘સેવા સેતુ'' નો કાર્યક્રમ યોજવાનો નવીન અભિગમ અમલમાં મુકવામાં આવ્‍યો છે. જે અંતર્ગત ત્રીજા તબક્કાના સેવા સેતુનો કાર્યક્રમ અંકલેશ્વર તાલુકાના જુના બોરભાઠા બેટ ખાતે રાજ્‍યના સહકાર વિભાગના મંત્રીશ્રી ઇશ્વરસિંહ પટેલના અધ્‍યક્ષસ્‍થાને યોજાયો હતો. આ પ્રસંગે અંકલેશ્વર તાલુકા પંચાયતના પ્રમુખશ્રી ભરતભાઇ પટેલ, પ્રાંત અધિકારીશ્રી રમેશભાઇ ભગોરા ઉપસ્‍થિત રહ્‍યા હતા. આ પ્રસંગે સર્વ શિક્ષા અભિયાન અંતર્ગત જુના બોરભાઠા બેટ મુકામે રૂા.૧ કરોડ વીસ લાખના ખર્ચે તૈયાર થયેલ પ્રાથમિક શાળા...